Kenneth Dean

Kenneth Dean (født 1957) er en opprinnelig britisk regissør og dramatiker, som bor og arbeider i Norge. Han drev ensemblene Teaterverkstedet, Teater X, Kenneth Dean Productions og er per 2018 kunstnerisk leder av gruppen Robsrud og DeaN. Han har påvirket den norske teaterverden både gjennom sine forestillinger og sitt pedagogiske arbeid. Han har startet Norges første ikke-statlige høyskoleutdannelse av skuespillere, eksperimentert med unorske, folkelige teaterformer. Han vært teatersjef ved Figurteatret i Nordland og styreleder i UNIMA Norge. Han har også sittet i kunstnerisk råd hos Scenekunstbruket, Fond for Lyd og Bilde og Figurteatret i Nordland. Hans forestillinger er blitt spilt på Nationale Scene i Bergen (som første fri teaterforestilling), Riksteatret, Rogaland teater, Det Norske teatret. Men viktigst har vært hans ca. 2500 forestilligner i Den Kulturelle Skolesekken, for barn og ungdom.


== Utdannelse ==
2 år lysdesignutdannelse, i regi av:Nationaltheatret, under blant annet Robert Ornboe 1976–1978
4 år selvstudier på fulltid ved: Nationaltheatret, under div. instruktører 1978–1982
1 år teatervitenskap, Universitetet i Oslo, under Jon Nygård 1980–1981
3 år regi-studier i London: 1981–1984
Directing: Analysis, Communication and Style, The Actors Institute. under Francis Hodge 4 semestre
The City Lit. Clown School, under blant annet Peta Lilly, Keith Johnstone, Desmond Jones. 2 semestre
The London Mime Centre, under Adam Darius 2 semester


== Kunstnerisk virke ==
I 1984 etablerte han Teaterverkstedet sammen med Liv Sandvik, Bård Løvvik og Ådne Sekkelsten. Teaterverkstedet holdt til på Torshov i Oslo og rommet en teaterscene, lokaler for kurs i scenekunst, samt en kafé.
Her startet han Teaterverkstedets-Ettårige skole, den første godkjente utdannelse på høyskolenivå i Norge. Dette utfordret, for første gang, den statlige Teaterhøyskolens monopol på skuespillerutdannelse i Norge: hvis man slo dette sammen med to år på den franske Le coq, åpnet dette veien for at man kunne bli profesjonell skuespiller i Norge, uten å ha gått statens teaterskole.Teaterverkstedet ble avviklet i 1987. Fra 1992 til 1997 drev Dean utdanningsprosjektet Teater X. Teater X ble til etter at Bærum kommune tok kontakt med ønske om å etablere en skuespillerutdanning for ungdom. Mot slutten av 1990-tallet besluttet Dean å videreføre virksomheten til Teaterverkstedet og Teater X under navnet Kenneth Dean Productions.En av ungdommene som hadde deltatt som elev på Teater X-utdanningen var Geir Robsrud. Robsrud og to andre av Teater X-elevene, Marius Kleppe og Anette Doseth Andersen, ble etter hvert en del av Teater X-ensemblet, og senere skuespillere i Kenneth Dean Productions. I 2012 stiftet Geir Robsrud og Kenneth Dean ensemblet Robsrud & DeaN; de hadde imidlertid samarbeidet i om lag 20 år da de formaliserte samarbeidet på denne måten.I 2003 sendte NRK Barne-TV serien Gnottene, om noen lodne, små drager som bodde i en underjordisk hule. Dean var kunstnerisk leder og regissør for serien, som var en nordisk storsatsning og ble vist samtidig i både Norge, Sverige og Danmark. Serien ble innspilt i StorHamar-hallen på Hamar. De små dragebarna var to meter høye dukker, som de fire medlemmene av Kenneth Deans eget ensemble befant seg inne i.I 2007 var han regissør for Oslo Nyes Dukketeaters oppsetning av Trollmannen fra Oz, som Kari Noreger hadde laget dukkene til.


=== Priser og utmerkelser ===
Dean ble tildelt Norsk Sceneinstruktørforenings pris «For nyskapende arbeid..» i 1997.I 2008 ble Kenneth Dean Productions/Robsrud og DeaN tildelt Birgit Strøms minnepris for forestillingen Fendelhorgens Flokk.


== Referanser ==


== Eksterne lenker ==
Om Kenneth Dean på www.sceneweb.no
Om Kenneth Dean Productions på www.sceneweb.no